stanford-oval/wikipedia huggingface dataset:
נום (מצרים העתיקה)
בית תלמי ומצרים הרומית

בתקופה השלטון היוונית-רומית על מצרים, חלק מהנומים שונו ואחרים נוספו. למשל תלמי שינה את הנום של קרוקודילופוליס לארסינו (Arsinoe). אדריאנוס יצר נום חדש, Antinoopolites כאשר Antinoopolis הייתה בירתו של הנום.
הנומארך

בראשות כל נום עמד נומארך. תפקיד זה עבר בתקופות מסוימות בירושה, בעוד שבתקופות אחרות  הבחירה לתפקיד בוצעה על ידי הפרעה. לרוב, כאשר הממשל המרכזי היה חזק, הנומארכים היו ממונים על ידי המלך. אולם, כאשר השלטון המרכזי היה חלש - כמו בתקופות פלישה חיצונית, או מלחמת אזרחים - היו נומים שהקימו לעצמם שושלות של מושלים. סכסוכים בין נומארכים כאלו היו נפוצים בזמנים שהשלטון המקומי קרס, כגון בזמן תקופת הביניים הראשונה, בין השושלות השישית והאחת עשרה, עד שאחד השליטים המקומיים הצליח לתפוס את השלטון על כל המדינה ולהכריז על עצמו כפרעה.
המשכיות הנומים

הנומים שרדו את תקופת בית תלמי ועד לתקופה הרומית. תחת שלטון הרומאים, נומים עצמאיים הטביעו לעצמם מטבעות, שנקראו "מטבעות נומיים", ששיקפו תרבות ומסורת מקומית. הנומים במצרים שמרו על חשיבותם כיחידות אדמיניסטרטיביות עד ארגונם מחדש על ידי הקיסרים דיוקלטיאנוס וקונסטנטינוס.
מהשנים 307/8 לספירה, הנומים הוחלפו ביחידות קטנות יותר הנקראות פאגי (pagi). מושלי היחידות הללו נקראו פאגארך (pagarch). תפקידם הראשי היה לנהל את איסוף המיסים. מאוחר יותר הפאגארך קיבלו גם סמכויות צבאיות מסוימות. הפאגארכים היו לעיתים קרובות בעלי אדמות עשירים ששלטו על הפאגי ממנו צמחו.
רשימת הנומים

הנומים מסודרים בטבלאות נפרדות למצרים העליונה ולמצרים התחתונה.
רשימת הנומים > נומים של מצרים התחתונה

| מספר | שם מצרי | בירה | בירה מודרנית | תרגום אנגלית | תרגום עברית |
| --- | --- | --- | --- | --- | --- |
| 1 | אינבּ-חג' | ממפיס | מית-רחינה | White Walls | קיר לבן\מבצר לבן |
| 2 | ח'נסו | ח'ם (לטופוליס)‏ | ‏ Ausim ‏ | Cow's thigh | ירך פרה |
| 3 | Ahment | Imu (Apis) | Kom el-Hisn | West | מערב |
| 4 | w:Sapi-Res | Ptkheka | w:Tanta | Southern shield | מגן דרומי |
| 5 | w:Sap-Meh | Zau (Sais) | Sa el-Hagar | Northern shield | מגן צפוני |
| 6 | Khaset | Khasu (w:Xois) | Sakha | Mountain bull | שור הרים |
| 7 | w:A-ment | (Hermopolis Parva, Metelis) | w:Damanhur | West harpoon | צלצל מערבי |
| 8 | w:A-bt | Tjeku / Per-Atum (Heroonpolis, w:Pithom) | w:Tell al-Maskhuta | East harpoon | צלצל מזרחי |
| 9 | Ati | Djed (w:Busiris) | Abu Sir Bara | w:Andjeti |  |
| 10 | w:Ka-khem | Hut-hery-ib (w:Athribis) | w:Banha (Tell Atrib) | Black bull | שור שחור |
| 11 | w:Ka-heseb | Taremu (w:Leontopolis) | Tell al-Urydam | Heseb bull | שור חסב |
| 12 | w:Theb-ka | Tjebnutjer (w:Sebennytos) | Samanud | Calf and Cow | עגל ופרה |
| 13 | w:Heq-At | Iunu (און) | Materiya (suburb of Cairo) | Prospering Sceptre | מלכות משגשגת |
| 14 | w:Khent-abt | Tjaru (Sile, טאניס) | Tell Abu Sefa | Eastmost | קצה המזרח |
| 15 | w:Tehut | Ba'h / Weprehwy (Hermopolis Parva) | w:Baqliya | w:Ibis | איביס |
| 16 | Kha | Djedet (w:Mendes) | Tell al-Rubˁ | Fish | דג |
| 17 | w:Semabehdet | Semabehdet (w:Diospolis Inferior) | w:Tell el-Balamun | The throne | המלוכה |
| 18 | w:Am-Khent | Per-Bastet (פי בסת w:Bubastis) | Tell Bastah (near w:Zagazig) | Prince of the South | נסיך הדרום |
| 19 | w:Am-Pehu | Dja'net (Leontopolis Tanis) | Nebesha or San el-Hagar | Prince of the North | נסיך הצפון |
| 20 | Sopdu | Per-Sopdu | w:Saft al-Henna | Plumed Falcon | בז מנוצה |
רשימת הנומים > נומים של מצרים העליונה

| מספר | שם מצרי | בירה | בירה מודרנית | תרגום אנגלית | תרגום עברית |
| --- | --- | --- | --- | --- | --- |
| 1 | Ta-Seti | יב | אסואן | ‏ Land of the bow | ‏ ארץ הקשת |
| 2 | Wetjes-Hor | ‏ Djeba ‏(Apollonopolis Magna) | ‏ אדפו | ‏ Throne of Horus | ‏הכס של הורוס |
| 3 | Ten | ‏ Nekhen ‏ (Hierakonpolis) | ‏ El Kab | ‏ Shrine | ‏ מקדש |
| 4 | Waset | ‏ Niwt-rst / Waset ‏ (תבאי) | כרנך | ‏ Sceptre | ‏שרביט |
| 5 | Herui | ‏ Gebtu ‏(Coptos) | ‏ Qift | ‏ The two falcons | ‏שני הבזים |
| 6 | Aa-ta | ‏ Lunet / Tantere ‏(Tentyra) | ‏ Dendera | ‏ The crocodile | ‏התנין |
| 7 | Seshesh | ‏ Seshesh ‏(Diospolis Parva) | ‏ Hu | ‏ Sistrum | ‏ סיסטרום |
| 8 | Abdju | ‏ Abdju ‏(אבידוס) | ‏ al-Birba | ‏ Great land | ‏הארץ הגדולה |
| 9 | Min | ‏ Apu / Khen-min ‏(Panopolis) | ‏ Akhmim | ‏ Min | ‏מין |
| 10 | Wadkhet | ‏ Djew-qa ‏(Aphroditopolis) | אטפיח | ‏ Cobra | ‏קוברה |
| 11 | Set | ‏ Shashotep ‏(Hypselis) | ‏ Shutb | ‏ The creature associated with Set | ‏שה סת#החייה סת |
| 12 | Tu-ph | ‏ Hut-Sekhem-Senusret ‏(Antaeopolis) | ‏ Qaw al-Kebir | ‏ Viper mountain | ‏ הר הצפע |
| 13 | Atef-Khent | ‏ Zawty ‏(z3wj-tj, Lycopolis) | אסיוט | Upper Sycamore and Viper | ‏שקמה עלית וצפע |
| 14 | Atef-Pehu | ‏ Qesy ‏(Cusae) | ‏ al-Qusiya | ‏ Lower Sycamore and Viper | ‏שקמה תחתית וצפע |
| 15 | Un | ‏ Khemenu ‏(Hermopolis Magna) | ‏ al-Ashmunayn | ‏ Hare | ‏הירוגליף של ארנבת |
| 16 | Meh-Mahetch | ‏ Hebenu | ‏ Kom el Ahmar | ‏ Oryx | ‏ראם |
| 17 | Anpu | ‏ Saka ‏(Cynopolis) | ‏ al-Kais | ‏ Anubis | ‏אנוביס |
| 18 | Sep | ‏ Teudjoi / Hutnesut ‏(Alabastronopolis) | ‏ el-Hiba | ‏ Set | ‏סת |
| 19 | Uab | ‏ Per-Medjed ‏(Oxyrhynchus) | ‏ el-Bahnasa | ‏ Two Sceptres | ‏שני שרביטים |
| 20 | Atef-Khent | ‏ Henen-nesut ‏(הרקליאופוליס מגנה) | ‏ Ihnasiyyah al-Madinah | ‏ Southern Sycamore | ‏שקמה דרומית |
| 21 | Atef-Pehu | ‏ Shenakhen / Semenuhor ‏(קרוקודילופוליס, Arsinoe) | פיום | ‏ Northern Sycamore | ‏שקמה צפונית |
| 22 | ‏ Maten | ‏ Tepihu ‏(Aphroditopolis) | ‏ אטפיח | ‏ Knife | ‏סכין |
בתרבות

בסדרה משפחת קיין והאלים המצריים, העולם עצמו מחולק לנומים. הנום הראשון הוא מצרים, העשרים ואחד הוא ברוקלין, הארבעה עשר הוא פריז וכו׳.
לקריאה נוספת

Alan K. Bowman (1990). Egypt After the Pharaohs. Oxford University Press.
הערות שוליים

↑  Herodotus, Euterpe, 2.4.1 and 2.99.1ff.
ניתוח תנועת גולשים

המונח ניתוח תנועת גולשים (באנגלית: Web analytics) מתייחס לתהליך בדיקת ההתנהגות של מבקרים מסוימים באתר אינטרנט מסוים, או לבדיקת מגמות שונות בקרב כל המבקרים באתר אינטרנט מסוים - מידע המסוגל לסייע להבין טוב יותר כיצד יש לייעל את האתר.
בהקשר מסחרי, ניתוח תנועת הגולשים של אתר אינטרנט מסייע למנהל האתר להבין כיצד יש לייעל את האתר על מנת לקדם את המטרות העסקיות אשר לשמן הוקם האתר. חברות רבות מספקות כיום יישומים/תוכנות ניתוח תנועת גולשים.
תוכנות/יישומי ניתוח תנועת גולשים מסוגלות לסייע לחברות למדוד את מידת ההשפעה שיש לקמפיין הפרסום שלהם באמצעי המדיה המסורתיים שכן ניתוח תנועת הגולשים של האתר מסייע להם להעריך כיצד כמות הגולשים שנכנסים לאתר אינטרנט מסוים גדלה לאחר ההשקה של כל קמפיין פרסום. ניתוח תנועת הגולשים מסייע בין היתר למנהלי האתר לדעת כמה גולשים ביקרו באתר אינטרנט בפרק זמן מסוים, ומסייע להבין מה כמות הצפיות בכל דף באתר בפרקי זמן מסוימים, ומהו שיעור הנטישה (Bounce Rate), של גולשים מזדמנים שהגיעו אך עזבו את האתר מיידית..
סוגי ניתוח תנועת הגולשים

ישנם שני סוגים שונים של ניתוח תנועת גולשים:
Off-site web analytics - ניתוח תנועת הגולשים אל אתר אינטרנט מסוים אשר אינו בהכרח אתר שהנכם מנהלים או אשר נמצא בבעלותכם. סוג זה של ניתוח תנועת גולשים עשוי לכלול את הניסיון להבין מהו קהל היעד הפוטנציאלי של האתר, את מידת הניראות של האתר בגוגל, ולהבין מה כמות אתרי האינטרנט שמכילים קישורים המפנים לתכנים הנמצאים באותו אתר האינטרנט.
On-site web analytics - ניתוח תנועת הגולשים בתוך אתר אינטרנט מסוים אשר אותו הנכם מנהלים או אשר נמצא בבעלותכם (הנתונים זמינים רק בפני בעלי הרשאות באתר). סוג זה של ניתוח תנועת גולשים, משמש בעיקר לצורך שיפור האפקטיביות של קמפיין שיווקי (לדוגמה, באמצעות נתונים אודות ההשפעה של דף מסוים על כמות הרכישות שמבוצעות למוצרים הנמכרים דרך האתר, ניתן לדעת טוב יותר מה כדאי לשפר על מנת להעלות את כמות הרכישות). נכון ל-2015 Google Analytics הוא כלי ה-On-site web analytics אשר נמצא בשימוש הנרחב ביותר. ישנם גם כלים רבים אחרים הנמצאים בשימוש נרחב אשר מסייעים לבעלי האתרים לקבל שכבות מידע נוספות אודות פעילות המשתמשים באתר - לדוגמה יישומים המכילים פיצ'ר Heat Maps (ייצוג גרפי של המיקומים על גבי דף אינטרנט בהם המשתמשים נוהגים להקליק באמצעות עכבר המחשב) ויישומים המכילים פיצ'ר Session Replay (אשר מסוגל להציג בפני מנהל האתר את האופן שבו גולשים מסוימים גלשו באתר שלהם).
נייל רוג'רס

| --- | --- |
רוג'רס, 2022
רוג'רס, 2022
 לידה:  19 בספטמבר 1952 (בן 72) ניו יורק, ארצות הברית 
 שם לידה:  Nile Gregory Rodgers 
 מוקד פעילות:  ארצות הברית 
 תקופת הפעילות:  מ-1970 
 סוגה:  מוזיקת פופ, רית'ם אנד בלוז, R&B עכשווי 
 שפה מועדפת:  אנגלית 
 כלי נגינה:  גיטרה 
 חברת תקליטים:  וורנר מיוזיק גרופ 
 צאצאים:  Nathan Rodgers 
 פרסים והוקרה:  Icon Award (2014)  היכל התהילה של הרוק אנד רול (2017)  פרס פולר למוזיקה (2024) 
 www.nilerodgers.com
 פרופיל ב-IMDb
 
נייל גרגורי רוג'רס ג'וניור (נולד ב-19 בספטמבר 1952) הוא מוזיקאי, מפיק מוזיקלי ומלחין אמריקאי. רוג'רס נודע בתור המייסד השותף של להקת שיק (אנ'). רוג'רס כתב, הפיק והשתתף בשירים ואלבומים, שנמכרו ביותר מ-575 מיליון עותקים ברחבי העולם בסך הכול. במרוצת השנים נכנס להיכל התהילה של הרוק אנד רול, זכה בשלושה פרסי גראמי ונכנס להיכל התהילה של כותבי השירים (אנ'). במגזין רולינג סטון, ציינו לשבח את סגנון נגינת הגיטרה שלו, וכתבו כי "עדיין קשה להבין את ההיקף המלא של הקריירה של נייל רוג'רס".
להקת שיק הוקמה בהתחלה בשם "ביג אפל בנד" ב-1972 עם הבסיסט ברנרד אדוארדס. שיק הוציאה את אלבום הבכורה שלה ב-1977, כולל את הלהיטים "Dance, Dance, Dance (Yowsah, Yowsah, Yowsah)" ו-"Everybody Dance". האלבום C'est Chic מ-1978 הנפיק את הלהיטים "I Want Your Love" ו-"Le Freak", כשהאחרון נמכר ביותר משבעה מיליון עותקים ברחבי העולם. השיר "Good Times" מהאלבום Risqué משנת 1979 דורג במקום הראשון במצעד שירי הפופ והנשמה, והפך לאחד השירים הנדגמים ביותר בכל הזמנים.
עם אדוארדס, כתב רוג'רס והפיק מוזיקה לאמנים אחרים, כולל השירים "He's the Greatest Dancer" ו-"We Are Family" לסיסטר סלדג' (אנ') ו-"I'm Coming Out" ו-"Upside Down" לדיאנה רוס. לאחר הפירוק של שיק ב-1983, הפיק רוג'רס כמה אלבומים וסינגלים מצליחים עבור אמנים אחרים, כולל Let's Dance של דייוויד בואי, "Original Sin" של INXS, "The Reflex" ו-"Notorious" של דוראן דוראן ו-"Like a Virgin" של מדונה. מאוחר יותר, הוא עבד עם אמנים כולל The B-52's, ג'ף בק, מיק ג'אגר, גרייס ג'ונס, האחים ווהאן, בריאן פרי, כריסטינה אגילרה, ליידי גאגא ודאפט פאנק, וזכה בשלושה פרסי גראמי ב-2014 על עבודתו באלבומם Random Access Memories.
בשנת 2018, רוג'רס ייסד את Hipgnosis Songs Fund (אנ'), חברת השקעות בקניין רוחני במוזיקה הנסחרת בבורסה.
נוסחת שלפלי

בגאומטריה לא-אוקלידית, "נוסחת שלפלי" (Schlafli) קושרת בין השינויים בזוויות הדיהדרליות של טטראדר ואורכי צלעותיו לשינוי הנפח שלו. הנוסחה נקראת על שם לודוויג שלֶפלי (Ludwig Schläfli), מתמטיקאי שווייצרי ואחד מיוצרי התאוריה של גאומטריה בממדים גבוהים, אשר גילה אותה במסגרת חקירותיו את הנפח של פאונים לא-אוקלידיים. שלֶפלי ניסח והוכיח את הנוסחה שלו למקרים פרטיים, וזמן רב לאחר מכן Hellmuth Kneser נתן הוכחות לנוסחה הן במקרה של גאומטריה היפרבולית והן במקרה של גאומטריה כדורית.
אחת המוטיבציות לנוסחה היא העובדה שבגאומטריה לא-אוקלידית קיים קשר בין הזוויות הפנימיות של סימפלקס כלשהו לנפח שלו; עובדה זאת עומדת בניגוד למצב בגאומטריה אוקלידית שם יש אפשרות לדמיון בין פאונים כך שאין קשר בין הזויות של הפאון לגודל (שנמדד בנפח) הפאון. למשל, בגאומטריה היפרבולית דו-ממדית קיים משולש שווה-צלעות יחידי (עד כדי איזומטריה).
ניסוח

במקרה של מרחב היפרבולי תלת-ממדי  H^{3}, נוסחת שלפלי מקבלת את הצורה:
K\cdot dV={\frac {1}{2}}\sum _{ij}l_{ij}d\alpha _{ij},
כאשר K היא העקמומיות הקבועה של המרחב ההיפרבולי,  l_{ij} היא אורך הצלע שמחברת את הקודקוד i עם הקודקוד j, ו- d\alpha _{ij} הוא השינוי בזווית הדיהדרלית של הצלע ij. נוסחה זהה תקפה גם לגאומטריה כדורית (אלא שהעקמומיות K נעשית חיובית בגאומטריה זו). בעבור המקרה של גאומטריה לא אוקלידית בכל מספר שהוא של ממדים, הנוסחה היא:
(n-1)K\cdot dV=\sum _{F}V_{n-2}(F)d\alpha _{F}
כאשר n הוא ממד המרחב, הסימון  V_{n-2}(F) מייצג את הנפח  ה- n-2 ממדי של "צלע מוכללת" F, ו-  d\alpha _{F} הוא השינוי בזווית הדיהדרלית המוכללת - דהיינו הזווית בין שתי פאות n-1 ממדיות סמוכות שהחיתוך שלהן הוא לאורך הצלע המוכללת F. במקרה הדו-ממדי (n = 2) עם עקמומיות קבועה, נוסחת שלפלי שקולה למשפט גאוס-בונה.
הערות שוליים

↑  Structural Properties of Polylogarithms,p.310
↑  מן הטריגונומטריה ההיפרבולית עולה, שכאשר העקמומיות הקבועה היא 1-, למשולש שווה-צלעות כזה יש אורך צלע 0.9 וזווית קבועה 53.868 מעלות.
↑  Equilateral hyperbolic triangle
↑  Rigidity and Symmetry,p.8
↑  Schläfli – for lush, voluminous polyhedra
↑  במקרה הדו-ממדי, הנפח של כל צלע F הוא 0-ממדי -כלומר מדובר בקודקודי המשולש. בעוד יחידת המידה של נפח חד-ממדי הוא קטע יחידה (ושל  נפח דו-ממדי הוא ריבוע יחידה, וכן הלאה), יחידת המידה של נפח 0-ממדי   היא נקודה בודדת (כך שמספר הנקודות קובע את הנפח), על כן אורכי הצלעות בנוסחת שלפלי במקרה הדו־ממדי הן 1 והנוסחה קובעת שהשינוי בשטח שווה לשינוי בסכום הזוויות חלקי העקמומיות - בהתאמה עם משפט גאוס-בונה.
נד מים

נד מים בסמוך לפלורידה. נסו לשים לב לשני מסלולי העשן בתחתית התמונה, אשר מרמזים על כיוון הרוח ועל מהירותה.
נֵד מים הוא מערבולת חזקה דמוית עמוד המתקיימת מעל גוף מים, ומחוברת לענן ערמה (לרוב מופיעה כענן בצורת משפך).
נד המים אינו שואב מים; המים הנראים בעמוד המרכזי הם למעשה תוצר של עיבוי. נדי מים רבים מתרחשים באזורים הטרופיים, אך גם באירופה, ניו זילנד, בימות הגדולות וגם בחופי הים התיכון ובאנטארקטיקה.
נד המים הוא כל טורנדו מעל גוף מים, אם כי לרוב הכוונה היא לטורנדו שאינו מחובר לענן סופה מסוג תא על, המאפיין טורנדו חזקים יותר. מערבולות דומות ביבשה לרוב חלשות יותר, אך תצורות עוצמתיות יותר קיימות במזוציקלונים - מערבולות בסופות עם זרמי קונבקציה (זרמי אוויר אנכיים).
היווצרות

נד מים מתקיים במיקרו-סקאלה, כלומר התופעה קצרת עת, וסביבתה פושה על לא יותר משני קילומטרים. הענן שממנו מתפתח הנד יכול להיות קומולוס בלתי מזיק, או גדול כמו תא על. חלק מנדי המים חזקים ובעלי טבע כשל טורנדו, אך רובם חלשים יותר ונגרמים מדינמיקות אטמוספיריות, בהתאם ליציבות האוויר. לרוב הם מתפתחים מגושים גדושי לחות בעת שענני האב שלהם בהתפתחות. הסיבה להיווצרותם אינה ידועה עד תומה, אולם כאמור, ליציבות האוויר יש חשיבות מכרעת. האוויר בשכבות העליונות קר ולח יחסית לשכבות תחתיו, שהן חמות ויבשות יותר, ולכן מתחילות לעלות מעלה, ונוצר אפקט של יניקת אוויר. על פי התאוריה, התנועה הסיבובית מתחילה כאשר חבילות האוויר עולות מעלה מפני השטח בשל הגזירה האופקית של הרוח סמוך לשטח, ואז נמשכות מעלה אל הענן, ברגע שמערבולת הגזירה מתיישרת עם ענן הקומולוס או עם הקומולונימבוס המתהווה. נמצא כי טורנדואים חלשים, הידועים כ"נדי יבשה", מתהווים בדרך דומה. יותר מנד מים אחד יכול להתרחש באותה הסביבה ובאותו הזמן. כך למשל, בימת מישיגן נצפו תשעה נדים במקביל.כמו כן, כשענן משפך נוגע בקרקע הוא משנה פניו לטורנדו או לנד מים.
סוגים > לא טורנדיים

נדי מים שאינם קשורים בתנועת אוויר כלפי מעלה או בסופות תאי על מכונים "לא-טורנדיים" או נדי מים של מזג אוויר מתון. ככל הנראה נדי המים מסוג זה הם הנפוצים ביותר. סוג זה נוצר בעיקר באזור חוף יחד עם ענני קומולוס קונבקטיביים בעלי בסיס כהה ושטוח במהלך התפתחותם. נדי מים אלה נוצרים במהרה וגם מתפזרים במהרה, זמן חייהם הוא עד עשרים דקות בדרך כלל. בנוסף, הם לרוב אינם גבוהים מדרגת EF0 בסולם דירוג הנזק Enhanced Fujita scale או EF, שלרוב מייצגת רוחות במהירות של 30 מטר לשנייה. נדי מים אלה נראים לרוב באקלים הטרופי והסוב-טרופי, וכ-400 נצפים בשנה בפלורידה קיז. על פי רוב, הם נעים לאט, אם בכלל, מאחר שהענן אליו הם קשורים נוצר מזרם קונבקטיבי אנכי, ולא כתוצאה מאינטראקציה חזיתית כך שהוא קבוע רוחבית. נדי מים מסוג זה דומים מאוד במראיהם ובמכניקה שלהם לנדי יבשה, ומתנהגים כמוהם במידה רבה כאשר הם נעים לכיוון החוף.
סוגים > טורנדיים

"נדי מים טורנדיים", ידועים במדויק יותר כטורנדו על פני מים, נוצרים ממזוציקלון באופן דומה לטורנדו יבשתי, הקשור לסופת חזקה, אך פשוט מעל מים. טורנדו שמגיע אל מקור מים באזור היבשה, נחשב גם הוא לנד מים טורנדי. בארצות הברית, רוב המזוציקלונים נוצרים באזורים מוקפים ביבשה, ולכן נדי מים טורנדיים נדירים יותר מאשר נדי המים הלא טורנדיים. אולם, במקומות מסוימים כמו הים האדריאטי, האיגאי והיוני, נדי מים טורנדיים מהווים חצי מהכלל.
סוגים > חורפיים

נד מים חורפי או נד שלג, הוא צורה נדירה מאוד של נד מים שמתקיימת תחת בסיס פרץ שלג. המונח "נד מים חורפי" בא להבחין בין נד המים הנפוץ, של העונה החמה, ובין נד מים חורפי נדיר זה. מעט מאוד ידוע על התופעה וקיימות רק שש תמונות המעידות עליה עד כה, ארבע מתוכן צולמו באונטריו, קנדה. ישנם שני תנאים הכרחיים ליצירת נד מים חורפי - טמפרטורות נמוכות מאוד בסמוך לגוף מים חם מספיק ליצירת ערפל הדומה לקיטור, מעל פני המים; לשם כך נדרש הפרש טמפרטורות של 19 מעלות צלזיוס בין המים ובין חבילת האוויר המתקרבת. בדומה לתופעות שלג בהשפעת אגם, רוחות מתרכזות במורד הציר של אגמים ארוכים ומגבירות את התכנסות הרוחות, ובסבירות גבוהה מאיצות את התפתחות הנדים.
קלימטולוגיה

על אף שהתופעה מתרחשת בעיקר באזורים הטרופיים, היא יכולה להופיע עונתית באזורים ממוזגים ברחבי העולם, והיא נפוצה בחוף המערבי של אירופה, באיים הבריטיים ובמקומות נוספים בים הבלטי ובים התיכון (לרבות חופי ישראל). נדי המים אינם מתרחשים רק במים מלוחים, ודווחו מקרים באגמים ובנהרות, למשל, הימות הגדולות ונהר סיינט לורנס. בימות הגדולות נדי מים די נפוצים במהלך הקיץ ובתחילת הסתיו. ב-2003 התקבלו דיווחים על יותר מ-66 נדי מים בפרק זמן של שבעה ימים בלבד. הם נפוצים יותר במרחק של עד 100 קילומטרים מהחוף מאשר בלב ים. נדי מים שכיחים בחוף הדרום מזרחי של ארצות הברית, בעיקר בדרום מזרח פלורידה והקיז. והם יכולים להתפתח בימים, בלשונות ים ובאגמים ברחבי העולם. כ-160 נדים מדווחים מדי שנה באירופה, 60 מתוכם מהולנד, 25 מספרד ומאיטליה, ו-15 מהממלכה המאוחדת. אלו מתקיימים בעיקר בסוף הקיץ. בחצי כדור הארץ הצפוני, ספטמבר הוא החודש בו מתפתחת הכמות הגדולה ביותר של נדי מים. כמו כן, הם נצפים גם בחופה המזרחי של אוסטרליה, חלקם תוארו על ידי ג'וזף בנקס במהלך הפלגתו של ג'יימס קוק ב-1770.
מחזור חיים

ישנם חמישה שלבים במחזור החיים של נד המים. תחילה מופיעה דסקה בהירה על פני המים, מוקפת בחלק כהה המשורטט על ידי צורה לא מוגדרת. לאחר היווצרותם של אלה, תבנית של רצועות ספירליות כהות ובהירות מתפתחות מהכתם הכהה על פני המים. לאחר מכן, טבעת צפופה של רסס מים, המכונה "אשד" (cascade), מופיעה סביב הכתם הכהה. המראה בשלב זה מזכיר עין. לבסוף, נד המים הבוגר הופך מַשפּך נראה לעין, מפני המים ועד הענן העלי. למערבולת הרסס היכולת להאמיר לעשרות ולמאות מטרים. לעיתים קרובות היא יוצרת שובל נראה וסדרת גלים כשהיא נעה. בסופו של דבר, עם תחילת שלב הדעיכה, המשפך ומערבולת הרסס מתחילים לכלות כאשר זרימת האוויר החם למערבולת נחלשת, וחונקת את מחזור החיים של נד המים.
ראו גם

עלעול חול
נילי נאתכו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  18 בפברואר 1982 כפר כמא, ישראל 
 נהרגה:  5 בנובמבר 2004 (בגיל 22) 
 עמדה:  קלע 
 גובה:  1.72 מטר
 
נילי נאתכו (באדיגית: Нили Натхъо;‏ 18 בפברואר 1982 – 5 בנובמבר 2004) הייתה כדורסלנית צ'רקסית-ישראלית. שיחקה בקבוצות מכבי רעננה ואליצור רמלה. נאתכו נהרגה בתאונת דרכים בגיל 22.
ביוגרפיה

נאתכו נולדה בכפר הצ'רקסי כפר כמא שבגליל התחתון, למשפחה צ'רקסית-מוסלמית. בת דודתו של הכדורגלן וקפטן נבחרת ישראל, ביברס נאתכו. היא החלה לשחק כדורסל בגיל שבע, ועד מהרה התבלטה על פני יתר חברותיה. בהיותה בת 14, עברה משפחתה להתגורר באבן יהודה, כדי שתוכל להתאמן ולשחק בקבוצה המקומית. התאמנה בווינגייט. בעונתה הראשונה בקבוצת הילדות של אבן יהודה, הובילה אותה לתואר הראשון בתולדותיה - גביע המדינה. בעקבות ההצלחה שלה בקבוצת הילדות של אבן יהודה בשנה שלאחר מכן היא הצטרפה לקבוצה של תיכון אוסטרובסקי ברעננה, בו למדה ושיחקה בשלוש השנים הבאות. בעונתה האחרונה בתיכון, בשנת 2000, זכתה קבוצת הכדורסל באליפות בתי הספר התיכונים.
באותה עונה החלה לשחק גם במדי מכבי רעננה מליגת העל. עונת הפריצה שלה הגיעה שנה מאוחר יותר, אז נבחרה גם לתגלית העונה. בשתי עונותיה הראשונות ברעננה, הייתה שותפה לזכייתה של הקבוצה בגביע המדינה. בעונתה השלישית ברעננה, עונת 2001/02 קלעה בממוצע 13.7 נקודות למשחק, מה שהפך אותה לקלעית הישראלית הטובה ביותר בעונה זו.
בשנת 2003, לאחר ארבע עונות ברעננה, עברה יחד עם מאמנה, טל נתן לקבוצת אליצור רמלה, עמה זכתה בדאבל. מעמדה בקבוצה זו ירד לעומת מעמדה ברעננה, ומספר דקות המשחק שלה פחת בכמחצית בהשוואה למספר דקות המשחק שלה ברעננה.
נאתכו שיחקה במדי נבחרות הכדורסל הצעירות של ישראל. בשנת 2002 זומנה לראשונה לנבחרת הבוגרת של ישראל, ובהמשך נטלה חלק במשחקי הנבחרת באליפות אירופה שנערכה ביוון ב-2003.
חודשיים לפני מותה של נאתכו, לאחר שנים רבות בהם חיה יחד עם משפחתה הרחק מכפר כמא, חזרה המשפחה להתגורר בכפר.
נאתכו הספיקה לשחק שני משחקים בלבד במדי אליצור רמלה בתחילת עונת 2004/05, בטרם נהרגה.
ביוגרפיה > מותה

בשעות הערב של יום שישי, 5 בנובמבר 2004 נהגה נאתכו ברכב הפורד פוקוס שברשותה יחד עם ארבע נוסעות נוספות. תוך כדי נהיגה על כביש 767 הסמוך לבית הוריה שבכפר כמא, איבד הרכב שליטה מסיבה לא ידועה, סטה לנתיב הנגדי והתנגש בג'יפ.
נאתכו בת ה-22 ואחותה דיאנה נאתכו בת ה-19 נהרגו במקום, ואילו בת דודתה רג'א תלש בת ה-24 מתה זמן קצר לאחר מכן מפצעיה בבית החולים. שתי נוסעות נוספות במכונית, אשר היו גם כן קרובות משפחה של נאתכו, נפצעו באורח קשה באותה התאונה.
הערות שוליים

↑  https://www.jpost.com/Sports/Sinai-Says-Natchos-story-a-lesson-in-resiliency
נוריקו אנו

נוריקו אנו (ביפנית: 阿武教子; באנגלית: Noriko Anno;‏ נולדה ב-23 במאי 1976) היא ג'ודוקא יפנית, האלופה האולימפית מאתונה 2004. אנו מחזיקה בארבע מדליות זהב ומדליית כסף מאליפויות העולם, כמו כן זכתה במדליות זהב במשחקי אסיה ובאוניברסיאדה.
קריירה

המדליה הראשונה בה זכתה בקריירה המקצועית הייתה מדליית ארד בטורניר הבינלאומי 'Fukuoka tournament Japan', בו התחרתה בקטגוריית המשקל הפתוח. בפברואר 1993 השתתפה בטורניר פריז היוקרתי 'Tournoi de Paris' וזכתה במדליית ארד בקטגוריית המשקל מעל 72 ק"ג לאחר שגברה על בת-ארצה קאורי סוזוקי בקרב על המדליה.
כאשר הייתה בת 17, אנו השתתפה באליפות העולם לשנת 1993 שנערכה בהמילטון שבקנדה. היא התחרתה בקטגוריית המשקל מעל 72 ק"ג וזכתה במדליית הכסף. בקרב הראשון שלה אשר היה בשלב שמינית הגמר, גברה אנו על ביאטה מקסימוב הפולנייה. ברבע הגמר אנו ניצחה את שרון לי הבריטית ובחצי הגמר ניצחה את מוניק ון דר לי ההולנדית. בגמר אנו הפסידה בניקוד יוקו ליוהנה האגן הגרמנייה כעשר שניות לתום הקרב כאשר ניסתה לעצור התקפה של הגרמנייה והחליקה.
באוקטובר 1994 השתתפה במשחקי אסיה וזכתה במדליית זהב בקטגוריית המשקל הפתוח לאחר שניצחה בגמר את שיאו ינמין הסינית. ב-27 באוגוסט 1995, אנו התחרתה באוניברסיאדת פוקואוקה וזכתה במדליית הזהב בקטגוריית המשקל הפתוח כאשר גברה בקרב הגמר על מרתה קולודזיצ'יק הפולנייה. באליפות העולם בשנת 1997 שנערכה בפריז, אנו התחרתה בקטגוריית המשקל עד 72 ק"ג וזכתה במדליית הזהב. בקרב הראשון אנו ניצחה את ילנה מיצ'וביץ' המונטנגרית, בשמינית הגמר היא ניצחה את סימונה ריכטר הרומנייה וברבע הגמר ניצחה את אנה למפלוסי ההונגרייה. בחצי הגמר ניצחה את אסתה אסומבה הצרפתייה ובגמר גברה על דיאדניס לונה הקובנית לאחר שביצעה תרגיל אוצ'י-גארי מוצלח.
באליפות העולם בשנת 1999 שנערכה בברמינגהאם, אנו התחרתה בקטגוריית המשקל עד 78 ק"ג וזכתה בפעם השנייה ברציפות במדליית הזהב. בקרב הראשון של אנו, בשלב שמינית הגמר, היא גברה על יואן לין סו מטאיפיי. ברבע הגמר היא ניצחה את אסתר סן מיגל הספרדייה ובחצי הגמר ניצחה בעונשים את קאנג מין-ג'אונג הקוריאנית. בגמר אנו התמודדה מול יין יופנג הסינית ופיגרה בעונשים לאורך רוב הקרב, אך כ-50 שניות לסיום אנו ביצעה תרגיל אוצ'י-גארי מוצלח שהעניק לה איפון וניצחון. באליפות העולם בשנת 2001 שנערכה במינכן אנו התחרתה בקטגוריית המשקל עד 78 ק"ג ושוב זכתה במדליית הזהב לאחר שגברה בגמר על יוריסל לבורדה הקובנית.
באליפות העולם בשנת 2003 שנערכה באוסקה שביפן, אנו התחרתה בקטגוריית המשקל עד 78 ק"ג וזכתה בזהב ובתואר העולמי בפעם הרביעית ברציפות. בקרב הראשון אנו ניצחה את לורטה אדוארדס האמריקאית, בשמינית הגמר ניצחה את צרנקאנד דורג'גוטוב המונגולית וברבע הגמר ניצחה את יין יופנג הסינית. בחצי הגמר אנו גברה על אסתר סן מיגל הספרדייה ובגמר ניצחה שוב את יוריסל לבורדה הקובנית בשחזור הגמר הקודם.
באולימפיאדת אתונה בשנת 2004, אנו התחרתה בקטגוריית המשקל עד 78 ק"ג וזכתה במדליית הזהב. בקרב הראשון שלה אשר היה בשלב שמינית הגמר, אנו ניצחה את קייבי פינטו מוונצואלה. ברבע הגמר אנו ניצחה את לוצ'יה מוריקו האיטלקייה ובחצי הגמר היא ניצחה בניקוד יוקו את סלין לוברה הצרפתייה לאחר שהקרב נכנס לניקוד זהב. בגמר פגשה את ליו שיה הסינית וניצחה באיפון 22 שניות לסיום הקרב לאחר תרגיל סיאו-נאגי מוצלח.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
↑  הקרב מול יין יופנג בגמר אליפות העולם 1999, אתר JudoInside.
↑  הקרב מול ליו שיה בגמר האולימפי באתונה 2004, אתר JudoInside.
|  אלופות אולימפיות בג'ודו – משקל חצי כבד (נשים) |
| --- | --- | --- |
| עד 72 ק"ג | 1992: קוריאה הדרומית קים מי-ג'ונג   •   1996: בלגיה אולה ורברוק |  |
| עד 78 ק"ג | 2000: הרפובליקה העממית של סין טאנג לין   •   2004: יפן נוריקו אנו   •   2008: הרפובליקה העממית של סין יאנג שיולי   •   2012: ארצות הברית קיילה האריסון   •   2016: ארצות הברית קיילה האריסון   •   2020: יפן שורי המאדה   •   2024: איטליה אליצ'ה בלאנדי |  |
נילי פרידלנדר

| --- | --- |
אין תמונה חופשית
 לידה:  31 באוגוסט 1939 וילנה, ליטא
 פטירה:  1 במאי 2023 (בגיל 83) תל אביב-יפו, ישראל
 מדינה:  ישראל
 עיסוק:  עיתונאית
 מעסיק:  מעריב
 סוג כתב:  עיתונאית
 תחום סיקור:  סגנון חיים, טיולים, צרכנות
 קישורים חיצוניים
 פייסבוק:  nili.fridlander
 
נילי פרידלנדר (31 באוגוסט 1939 – 1 במאי 2023)  הייתה עיתונאית, וסופרת ישראלית, כתבה בעיקר בתחומי סגנון חיים וטיולים בישראל.